SUSCO โชว์กำไร Q3 โตสนั่น 82% รับรายได้ขายพุ่ง
SUSCO โชว์กำไรไตรมาส 3/65 โตสนั่น 82% แตะ 97.71 ลบ. จากปีก่อนกำไร 53.80 ลบ. รับรายได้ขายพุ่ง หนุนงวด 9 เดือนกำไร 386.65 ลบ. โต 80% จากปีก่อนกำไร 214.59 ลบ.
SUSCO โชว์กำไร Q3 โตสนั่น 82% แตะ 97.71 ลบ. รับรายได้ขายพุ่ง หนุนงวด 9 เดือนกำไร 386.65 ลบ. โต 80%
8 พ.ย. 2565

บริษัท ซัสโก้ จำกัด (มหาชน) หรือ SUSCO รายงานผลการดำเนินงานงวดไตรมาส 3/65 และงวด 9 เดือนปี 65 สิ้นสุดวันที่ 30 ก.ย.65 ดังนี้

โดยในไตรมาส 3/65 บริษัทฯ มีปริมาณการขาย 200.475 ล้านลิตร เพิ่มขึ้นจากช่วงเวลาเดียวกันของปี 64 เป็นจำนวน 26.086 ล้านลิตร หรือเพิ่มขึ้นร้อยละ 14.96 มีรายได้รวมทั้งสิ้นเป็นจำนวน 6,424.88 ล้านบาท เพิ่มขึ้นจากช่วงเวลาเดียวกันของปี 2564 เป็นจำนวน 2,382.83 ล้านบาท หรือเพิ่มขึ้นร้อยละ 58.95 เนื่องจากสาเหตุที่สำคัญคือ รายได้จากการขายสุทธิเพิ่มขึ้น จากปริมาณการขาย และราคาขายที่เพิ่มขึ้น